**ETIČKE SMJERNICE – ODGOJNO-OBRAZOVNE TEME**

Časopis Odgojno-obrazovne teme Učiteljskog fakulteta u Rijeci je multidisciplinarni znanstveni časopis (u daljnjem tekstu Časopis) u kojem se objavljuju dosad neobjavljeni radovi iz znanstvenih područja vezanih uz odgoj i obrazovanje.

U Časopisu se objavljuju teorijski, istraživački i metodologijski radovi iz znanstvenih grana vezanih uz područje odgoja i obrazovanja. Za objavu se primaju samo oni radovi koji prethodno nisu objavljeni niti su u postupku recenziranja pri nekom drugom časopisu.

1. Etika za uredništvo

Uredništvo raspravlja i odlučuje o radovima za objavu i periodičnim rubrikama. Uredništvo predlaže recenzente za radove, te donosi odluku o izboru recenzenata (po dva recenzenta za svaki prijavljeni rad, a u slučaju nesukladnih recenzija ili iz drugih potreba, neki radovi prolaze i treće recenzije). Uredništvo donosi odluku o aktivnostima važnim za izdavanje. Uredništvo raspravlja o mogućnostima unaprjeđenja časopisa. Uredništvo čita dobivene radove te procjenjuje etičnost radova (rasa, spol, seksualna orijentacija, vjersko uvjerenje, etničko podrijetlo, državljanstvo ili politička filozofija autora). Uredništvo pazi na anonimnost autora prilikom slanja radova na recenziju. Suvremenim postupcima anonimiziranja komunikacije i materijala, uredništvo osigurava dvostruko-slijepi recenzentski postupak. Uredništvo je u kontaktu s autorima i recenzentima za sve nedoumice te pitanja. Uredništvo pregledava radove nakon uređenja po uputama recenzenata. Uredništvo se zalaže za pošteno i nepristrano vrednovanje svih pristiglih rukopisa, bez obzira na identitet autora, pripadnosti ili druge potencijalne pristranosti. Uredništvo se zalaže za transparentnost u procesu donošenja odluka. Otvoreno će komunicirati s autorima i recenzentima, dajući jasne i konstruktivne povratne informacije.

1. Etika za međunarodni savjet

Funkcija Međunarodnog izdavačkog savjeta je savjetodavna. Međunarodni izdavački savjet koordinira misiju, znanstvene ciljeve i opću znanstvenu strategiju Časopisa. Međunarodni izdavački savjet raspravlja o mogućnostima unaprjeđenja časopisa. Međunarodni izdavački savjet sudjeluje u sastancima. Međunarodni izdavački savjet promovira časopis u svojim znanstvenim krugovima. S ciljem osiguravanja što više razine kvalitete časopisa, kao i uravnotežene višestruke kulturalne zastupljenosti, članstvo u uredništvu obuhvaća sva znanstvena područja kojima se ovaj časopis bavi. Članovi Međunarodnog izdavačkog savjeta mogu biti recenzenti prijavljenih radova. Međunarodni izdavački savjet pruža međunarodnu znanstvenu podršku.

1. Etika za recenzente

Recenzent komentira moguće prepravke i poboljšavanja u radu. Recenzent poštuje vremenski rok za recenziju. Rad koji je recenzent dobio je povjerljivi dokument te o njemu može razgovarati samo s glavnim i izvršnim urednikom. Recenzija mora biti objektivna te komentari moraju biti jasni i argumentirani. Suvremenim postupcima anonimiziranja komunikacije i materijala, uredništvo osigurava dvostruko-slijepi recenzentski postupak u okviru kojeg recenzenti nisu upoznati s identitetom autora. Od recenzenata se očekuje da ocjenjuju rukopise objektivno i bez pristranosti, uzimajući u obzir znanstvenu vrijednost rada, a ne mišljenja ili pripadnosti. Recenzentima se preporučuje koristiti etičke smjernice za vršnjačke recenzije COPE ((<https://publicationethics.org/resources/guidelines-new/cope-ethical-guidelines-peer-reviewers>)

1. Etika za autore

Autori snose svu odgovornost glede korištenja i citiranja drugih djela u moralnom i etičkom smislu kao i odgovornost prema odredbama zakonu kojim se uređuju autorska prava. Autor Uredništvu dostavlja originalan rad koji prije nije objavljen u drugim časopisima. Autor ne smije slati rad koji je u procesu recenzije u druge časopise. Autor ne smije prezentirati rezultate iz rada koji je u postupku recenzije ili objave u časopisu. Slijedeći principe otvorene znanosti, autori trebaju osigurati točne i transparentne izvještaje o podacima, osiguravajući ponovljivost i pouzdanost svojih istraživanja. Suvremenim postupcima anonimiziranja komunikacije i materijala, uredništvo osigurava dvostruko-slijepi recenzentski postupak u okviru kojeg autori nisu upoznati s identitetom recenzenata. Za istraživanja u kojima su uključeni ispitanici, u radu moraju biti jasne informacije o Informiranom pristanku za sudjelovanjem u istraživanju, te osiguravanje anonimnosti u sudjelovanja ispitanika, posebice kada su u pitanju maloljetni ispitanici i djeca. U slučaju maloljetnih ispitanika, autori su dužni opisati informaciju istaknuti da je dobio dozvolu za sudjelovanje od roditelja ili skrbnika. Sljedeće detaljne temeljne upute citiranja i parafraziranja tuđeg teksta ili drugog oblika autorskog djela, autori su dužni navesti referencu ako su koristili bilo koji od alata za umjetnu inteligenciju (poput ChatGPT, SciSpace, Consensus, Research Rabbit, Elicit, itd.).

Časopis se vodi sljedećim načelima:

Istraživanja čiji su sudionici ljudi moraju se pridržavati načela izraženih u Helsinškoj deklaraciji (https://www.wma.net/policies-post/wma-declaration-of-helsinki-ethical-principles-for-medical-research-involving -human-subjects). Autori trebaju potvrditi da je dobiven informirani pristanak od svih sudionika ili njihovih predstavnika te priložiti odobrenje relevantnih Etičkih odbora (ili drugih tijela koja procjenjuju etičnost istraživanja).

Uredništvo, Međunarodni izdavački savjet i recenzenti nepristrano procjenjuju radove s obzirom na njihovu kvalitetu.

Članovi Uredništva i Međunarodnog izdavačkog savjeta aktivno će se uključiti u stalni profesionalni razvoj kako bi bili informirani o razvoju etičkih standarda i najboljih praksi u znanstvenom izdavaštvu.

Autori, recenzenti i članovi Uredništva moraju otkriti sve potencijalne sukobe interesa koji bi mogli ugroziti integritet procesa objavljivanja.

Ova etička izjava odražava našu predanost održavanju najviših standarda integriteta, transparentnosti i poštenja tijekom uredničkog i publicističkog procesa, pridonoseći znanstvenoj strogosti našeg časopisa i njegovoj prihvatljivosti za uključivanje u bazu Scopus.